  

**MINISTERSTVO ŠKOLSTVA, VEDY, VÝSKUMU A ŠPORTU SLOVENSKEJ REPUBLIKY**

vyhlasuje

**Výzvu na predkladanie žiadostí o poskytnutie prostriedkov mechanizmu na podporu obnovy a odolnosti**

|  |  |
| --- | --- |
| **Názov výzvy:** | **Podpora pri strategickom rozvoji infraštruktúry vysokých škôl** |
| **Kód výzvy:** | 08I01-20-V01 |
| **Komponent:** | Komponent 8: Zvýšenie výkonnosti slovenských vysokých škôl |
| **Investícia:** | Investícia 1: Investičná podpora pri strategickom rozvoji vysokých škôl |
| **Hlavný cieľ výzvy:** | Podpora strategického rozvoja vysokých škôl a zvyšovanie konkurencieschopnosti vysokých škôl prostredníctvom spájania vysokých škôl do väčších celkov, budovania integrovanej infraštruktúry ako aj komplexnej modernizácie výskumnej, vzdelávacej a ubytovacej infraštruktúry. |
| **Schéma pomoci:** | Neuplatňuje sa |

[1. FORMÁLNE NÁLEŽITOSTI 3](#_Toc111638891)

[1. Identifikačné údaje a kontaktné údaje vykonávateľa 3](#_Toc111638892)

[2. Trvanie výzvy 3](#_Toc111638893)

[3. Indikatívna výška prostriedkov mechanizmu určených na výzvu (alokácia) 3](#_Toc111638894)

[4. Obdobie oprávnenosti výdavkov 4](#_Toc111638895)

[5. Iné formálne náležitosti 4](#_Toc111638896)

[2. PODMIENKY POSKYTNUTIA PROSTRIEDKOV MECHANIZMU 4](#_Toc111638897)

[1. Miesto a spôsob doručenia žiadosti o poskytnutie prostriedkov mechanizmu 4](#_Toc111638898)

[2. Podmienka oprávnenosti žiadateľa a partnera 5](#_Toc111638899)

[3. Podmienky týkajúce sa štátnej pomoci a vyplývajúce zo schémy štátnej pomoci 6](#_Toc111638900)

[4. Podmienka splnenia účelu použitia prostriedkov mechanizmu 7](#_Toc111638901)

[6. Podmienka zvýšenia energetickej efektívnosti obnovovaných budov dosiahnutím viac ako 30 % úspor primárnej energie 8](#_Toc111638902)

[7. Podmienka, že voči žiadateľovi ani partnerovi sa nenárokuje vrátenie pomoci 9](#_Toc111638903)

[8. Podmienka bezúhonnosti žiadateľa a partnera 9](#_Toc111638904)

[9. Podmienka, že žiadateľ ani partner nie je evidovaný v EDES 9](#_Toc111638905)

[10. Podmienka, že žiadateľ aj partner má vysporiadané majetkovo-právne vzťahy a povolenia na realizáciu aktivít projektu 10](#_Toc111638906)

[3. OBSAHOVÉ NÁLEŽITOSTI: 10](#_Toc111638907)

[1. Kritéria hodnotenia ŽoPPM 10](#_Toc111638908)

[2. Merateľné ukazovatele 11](#_Toc111638909)

[3. Spôsob posúdenia ŽoPPM 11](#_Toc111638910)

[4. INFORMÁCIE PRE ŽIADATEĽA 13](#_Toc111638911)

[1. Informácia o oprávnenosti výdavkov 13](#_Toc111638912)

[2. Zmena a zrušenie výzvy 14](#_Toc111638913)

[3. Ďalšie informácie 15](#_Toc111638914)

[5. POVINNÉ PRÍLOHY ŽoPPM 15](#_Toc111638915)

[6. PRÍLOHY VÝZVY 16](#_Toc111638916)

|  |  |
| --- | --- |
| 1. FORMÁLNE NÁLEŽITOSTI | |
| Identifikačné údaje a kontaktné údaje vykonávateľa | |
| Názov vykonávateľa: | **Ministerstvo školstva, vedy, výskumu a športu Slovenskej republiky (ďalej len „MŠVVaŠ SR“)** |
| Adresa vykonávateľa: | **Stromová 1, 813 30 Bratislava** |
| Kontaktné údaje vykonávateľa: | webové sídlo: **www.minedu.sk**  emailová adresa: **investiciavs@minedu.sk**  telefón: **+421 2/59 374 111** |
| Trvanie výzvy | |
| Vyhlásenie výzvy: | **25.08.2022** |
| Uzavretie výzvy: | **25.11.2022 (23:59 SEČ)** |
| Indikatívna výška prostriedkov mechanizmu určených na výzvu (alokácia) | |
| Výška prostriedkov mechanizmu určených na výzvu predstavuje sumu **120 883 673,00 EUR bez DPH, t. j. 145 060 407,60 EUR s DPH** (DPH 24 176 734,60 EUR)**.**  Minimálna výška finančných prostriedkov pre žiadateľa: **neuplatňuje sa**  Maximálna výška finančných prostriedkov pre žiadateľa: **60 000 000,00 EUR bez DPH.**  Maximálna výška nákladov na rekonštrukciu 1 m2: **1 000,00 EUR bez DPH.**  **Výška finančných prostriedkov poskytnutých na všetky oprávnené aktivity žiadosti o poskytnutie prostriedkov mechanizmu (ďalej len „ŽoPPM“) sa ráta pomocou tohto vzorca:**   * **m2 (zrekonštruovanej plochy) x 1 000,00 EUR + max. 14,5 % z oprávnených výdavkov žiadateľa na iné aktivity definované v prílohe 4 – Finančné a percentuálne limity pre vybrané typy výdavkov** * **najviac však maximálna výška finančných prostriedkov pre žiadateľa**   Prípadná zmena indikatívnej výšky finančných prostriedkov vyčlenených na výzvu, vrátane zdôvodnenia tejto zmeny, bude zverejnená na webovom sídle[**www.minedu.sk/**](http://www.minedu.sk/). | |
| Obdobie oprávnenosti výdavkov | |
| Z prostriedkov mechanizmu možno financovať len také opatrenia, ktorých implementácia (s ktorou vznikajú výdavky) začala až **1. februára 2020** alebo neskôr a tieto opatrenia tvoria neoddeliteľnú súčasť investícií obsiahnutých v Pláne obnovy a odolnosti Slovenskej republiky (ďalej len „Plán obnovy“). Obdobie oprávnenosti výdavkov sa končí dňom **31.marca 2026** a to vrátane týchto dní. | |
| Iné formálne náležitosti | |
| Odporúčame žiadateľom priebežne sledovať web stránku https://www.minedu.sk/investicna-podpora-pri-strategickom-rozvoji-vysokych-skol/, kde budú zverejňované všetky aktuálne informácie súvisiace s výzvou, vrátane prípadných usmernení k výzve. | |

|  |
| --- |
| 2. PODMIENKY POSKYTNUTIA PROSTRIEDKOV MECHANIZMU |
|  |
| Miesto a spôsob doručenia žiadosti o poskytnutie prostriedkov mechanizmu |
| ŽoPPM a jej povinné podpísané prílohy vo forme skenu sa predkladajú prostredníctvom:   * **zverejneného formulára** na webovom sídle: [**www.minedu.sk**](http://www.minedu.sk/)na emailovú adresu **investiciavs@minedu.sk**   a   * **v listinnej podobe** osobne na podateľni, doporučenou zásielkou alebo kuriérskou službou na adresu **vykonávateľa**:   + **Oddelenie implementácie investícií vysokých škôl, Ministerstvo školstva, vedy, výskumu a športu SR, Stromová 1, 813 30 Bratislava**   Žiadateľ je povinný doručiť ŽoPPM vykonávateľovi **včas** a **v stanovenej forme**. Tvorí ju vyplnený formulár ŽoPPM a jej prílohy.   * ŽoPPM je doručená **včas** – najneskôr do termínu uzavretia výzvy **15.11.2022** (23:59 SEČ), ak bola doručená do elektronickej schránky alebo v listinnej podobne na adresu vykonávateľa.   Rozhodujúcim dátumom na splnenie včasného doručenia ŽoPPM je:   * + dátum odovzdania ŽoPPM **osobne** vykonávateľovi (vykonávateľ o prijatí ŽoPPM vystaví žiadateľovi potvrdenie s vyznačeným dátumom a časom prijatia ŽoPPM),   + dátum odoslania ŽoPPM vykonávateľovi, ak bola ŽoPPM zaslaná prostredníctvom **poštovej**, resp. **inej prepravy** (napr. zasielanie prostredníctvom kuriéra),   + dátum doručenia ŽoPPM **do elektronickej schránky** vykonávateľa. * ŽoPPM je doručená **v stanovenej forme,** ak:  1. ŽoPPM je podpísaná osobou oprávnenou konať v mene žiadateľa.   *V prípade, ak za žiadateľa koná splnomocnená osoba, je žiadateľ povinný predložiť ako prílohu ŽoPPM sken úradne osvedčeného plnomocenstva, ktorým štatutárny orgán žiadateľa oprávňuje danú osobu/osoby na podpis ŽoPPM, resp. ďalšie relevantné úkony.*   1. ŽoPPM je doručená prostredníctvom zverejneného formulára na webovom sídle:[www.minedu.sk](http://www.minedu.sk)a v listinnej podobe na adresu vykonávateľa. 2. ŽoPPM je vyplnená vo formulári s prílohami. 3. ŽoPPM je úplná, ak formulár ŽoPPM a jej prílohy sú vyplnené v zmysle výzvy.   V prípade, ak nie je ŽoPPM úplná vykonávateľ vyzve žiadateľa na doplnenie ŽoPPM v termíne **do 10 pracovných dní** odo dňa doručenia výzvy na doplnenie ŽoPPM. Ak žiadateľ nedoplní ŽoPPM v určenom termíne, ŽoPPM nespĺňa podmienky poskytnutia prostriedkov mechanizmu (ďalej len „PPPM“) určených vo výzve a následne vykonávateľ zašle oznámenie o nesplnení podmienok poskytnutia prostriedkov. V oznámení vykonávateľ uvedie odôvodnenie nesplnenia podmienok poskytnutia prostriedkov.  **Žiadateľ predkladá ŽoPPM a jej povinné prílohy.**  **Spôsob overenia:** Overenie údajov v ŽoPPM a jej povinných prílohách. |
| Podmienka oprávnenosti žiadateľa a partnera |
| **Oprávneným žiadateľom a oprávneným partnerom je:**     * **Verejná vysoká škola** v zmysle § 2 ods. 2, písm. a) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon o VŠ)     alebo     * **Štátna vysoká škola** v zmysle § 2 ods. 2, písm. b) zákona o VŠ     **Podmienkou oprávnenosti žiadateľa** je záväzok minimálne dvoch alebo viacerých verejných a/alebo štátnych vysokých škôl **k vzájomnému splynutiu alebo zlúčeniu**. ŽoPPM podáva zástupca vysokých škôl/žiadateľ a ďalšie zapojené vysoké školy sú partnermi projektu v zmysle § 2 Zákona č 368/2021 Z. z. o mechanizme na podporu obnovy a odolnosti.    Žiadateľ predkladá[[1]](#footnote-2) ako prílohy nasledovné **doklady o** splynutí alebo zlúčení VŠ do jedného celku s inou, resp. s inými verejnými a/alebo štátnymi vysokými školami:    ● platné uznesenie Akademického senátu každej zo zapojených vysokých škôl podľa § 9, ods.(1), písm. b) bod 2. zákona 131/2002 o vysokých školách a o zmene a doplnení niektorých zákonov v znení neskorších predpisov(povinná príloha ŽoPPM č. 5)  ● platné uznesenie Správnej rady každej zo zapojených vysokých škôl podľa § 41, ods. (4), písm. b) zákona 131/2002 o vysokých školách a o zmene a doplnení niektorých zákonov v znení neskorších predpisov(povinná príloha ŽoPPM č. 6)  ● cestovnú mapu spájania zapojených vysokých škôl obsahujúcu časový plán a jednotlivé kroky vedúce k spájaniu vysokých škôl a investičný plán (povinná príloha ŽoPPM č. 3)  **Žiadateľ predkladá ŽoPPM a prílohy.**  **Spôsob overenia:** Overenie údajov vo formulári ŽoPPM a v relevantných prílohách, uznesenia orgánov VŠ (povinná príloha ŽoPPM č. 5 a 6), cestovná mapa (povinná príloha ŽoPPM č. 3)). |
| Podmienky týkajúce sa štátnej pomoci a vyplývajúce zo schémy štátnej pomoci |
| Podmienky týkajúce sa štátnej pomoci a vyplývajúce zo schém štátnej pomoci/pomoci de minimis **sa neuplatňujú**. V rámci tejto výzvy sú poskytované finančné prostriedky na výstavbu a/alebo obnovu školskej infraštruktúry, ktorá sa používa **výlučne alebo takmer výlučne na vzdelávanie, ako nehospodársku činnosť** v súlade s podmienkami vychádzajúcimi z:   * Oznámenia Komisie o pojme štátna pomoc uvedenom v článku 107 ods. 1 Zmluvy o fungovaní Európskej únie (2016/C 262/01)[[2]](#footnote-3), t. j. na vzdelávanie, ktoré je súčasťou vnútroštátneho systému vzdelávania, ktoré financuje a nad ktorým vykonáva dohľad štát, a ktoré je financované v prevažnej miere (viac ako 50 %[[3]](#footnote-4)) z verejných zdrojov, t. j. nie z príspevkov rodičov alebo iných komerčných príjmov; * Usmernenia koordinátora pomoci: Metodické usmernenie – Prípady nepodliehajúce pravidlám v oblasti štátnej pomoci[[4]](#footnote-5);   t. j. vybudovaná školská infraštruktúra môže byť v obmedzenej miere (do 20 % jej ročnej kapacity) využívaná aj na sprievodné hospodárske činnosti;   a teda na poskytovanie finančných prostriedkov mechanizmu na projekty v rámci tejto výzvy sa (v prípade dodržania podmienok stanovených v tejto výzve) pravidlá v oblasti štátnej pomoci/pomoci de minimis **neuplatňujú.**  Žiadateľ preukazuje splnenie tejto podmienky prostredníctvom **Súhrnného** **čestného vyhlásenia žiadateľa a partnera** (povinná príloha ŽoPPM č. 1) **a informácií** týkajúcich sa spôsobu financovania žiadateľa a partnera a využívania infraštruktúry, ktoré uvádza **vo formulári žiadosti časti 14 a 15** (Spôsob financovania činnosti žiadateľa; Sprievodné hospodárske využitie infraštruktúry).  Žiadateľ predloží posledné dve schválené účtovné závierky žiadateľa a partnera, ak nie sú zverejnené v registri účtovných závierok na [www.registeruz.sk](http://www.registeruz.sk/)(povinná príloha ŽoPPM č. 7)  **Ak žiadateľ nedodrží všetky PPPM vyplývajúce z tejto podmienky, nesie za svoje konanie plnú právnu zodpovednosť. Žiadateľ zároveň berie na vedomie, že rovnaké právne následky nastanú aj v prípade, ak v rámci ním realizovaného projektu dôjde k poskytnutiu, tzv. nepriamej štátnej pomoci alebo k poskytnutiu inej formy výhody, ktorá znamená porušenie pravidiel týkajúcich sa štátnej pomoci.**  **Žiadateľ predkladá ŽoPPM, povinnú prílohu ŽoPPM č. 1 - Súhrnné čestné vyhlásenie žiadateľa a partnera a povinnú prílohu ŽoPPM č. 7 - účtovné závierky (ak relevantné).**  **Spôsob overenia:** Overenie údajov v ŽoPPM (časť 14 - Spôsob financovania činnosti žiadateľa, časť 15 - Sprievodné hospodárske využitie infraštruktúry) a v povinnej prílohe ŽoPPM č. 1 Súhrnné čestné vyhlásenia žiadateľa a partnera a v povinnej prílohe ŽoPPM č. 7 - účtovné závierky žiadateľa (ak relevantné). |
| Podmienka splnenia účelu použitia prostriedkov mechanizmu |
| Účelom je podpora spájania vysokých škôl do väčších celkov, budovania integrovanej infraštruktúry ako aj komplexnej modernizácie výskumnej, vzdelávacej a ubytovacej infraštruktúry s pridanou hodnotou pre excelentnosť vysokej školy.  Na splnenie účelu sú určené finančné prostriedky na úhradu výdavkov prostredníctvom nasledovných **aktivít a podaktivít** (podaktivitu žiadateľ môže vykonávať len súčasne s aktivitou)**:**    a) výstavba nových objektov (zameraná na spájanie VŠ a odstraňovanie duplicít)   1. obstaranie nehnuteľností (pozemkov alebo stavieb) za účelom zvýšenia kapacity škôl alebo pridruženej infraštruktúry 2. obstaranie materiálno-technického vybavenia vysokých škôl     b) rekonštrukcia budov vysokých škôl   1. rozširovanie kapacít existujúcich objektov vysokých škôl prístavbou, nadstavbou, rekonštrukciou, zmenou dispozície objektov, 2. stavebno-technické úpravy existujúcich objektov a ich adaptácia pre potreby vysokej školy (napr. rôzne nevyužité priestory a iné), 3. vybudovanie alebo stavebno-technické úpravy pridruženej infraštruktúry (napr. rozšírenie kapacít školských jedální, odborných učební, ubytovacích zariadení (internátov) vonkajších športovísk a telocviční, 4. obstaranie nehnuteľností (pozemkov alebo stavieb) za účelom zvýšenia kapacity škôl alebo pridruženej infraštruktúry, 5. obstaranie materiálno-technického vybavenia vysokých škôl 6. odstraňovanie architektonických a informačných bariér.     Žiadateľ je povinný si **zvoliť aspoň jednu z uvedených aktivít**.    Pri **rekonštrukcii/obnove** budov v intervenčnej oblasti *026bis* sa požaduje minimálne stredne rozsiahla obnova budovy teda **aspoň 30 % úspor primárnej energie[[5]](#footnote-6)**.    **Žiadateľ predkladá ŽoPPM a ďalšie relevantné prílohy.**  **Spôsob overenia:** Overenie údajov v ŽoPPM (formulár časť 6 - Zoznam aktivít projektu, formulár časť 9 – Rozpočet projektu a Príloha výzvy č. 3 Cestovná mapa a investičný plán) a z predložených príloh žiadateľa. |
| 1. **Podmienka predloženia dokumentov k aktivitám projektu** |
| Žiadateľ predkladá kompletnú dostupnú projektovú dokumentáciu[[6]](#footnote-7) pre jednotlivé aktivity (výstavba/rekonštrukcia). V prípade aktivít, kde neexistuje alebo nie je možné projektovú dokumentáciu predložiť, žiadateľ predkladá vypracovaný projektový plán (podľa vzoru prílohy výzvy č. 2).  **Žiadateľ predkladá ŽoPPM a ďalšie relevantné prílohy.**  **Spôsob overenia:** Overenie údajov v ŽoPPM, Povinná príloha ŽoPPM č. 2 (Projektová dokumentácia/Projektový plán) |
| Podmienka zvýšenia energetickej efektívnosti obnovovaných budov dosiahnutím viac ako 30 % úspor primárnej energie |
| Posudzuje sa, či prostriedky poskytnuté prijímateľovi na realizáciu projektu prispievajú k zvýšeniu energetickej efektívnosti obnovovaných budov dosiahnutím viac ako 30 % úspor primárnej energie v súlade so zákonom č. 555/2005 Z. z. o energetickej hospodárnosti budov a s podmienkami uvedenými v prílohe výzvy č. 6(Metodická príručka - budovy v Pláne obnovy).  Podmienka sa hodnotí za každú budovu / súbor budov zvlášť. Budova / súbor budov, ktoré podmienku o energetickej úspore nebudú spĺňať nebudú podporené.  **Žiadateľ predkladá ŽoPPM a ďalšie relevantné prílohy.**  **Spôsob overenia:** Overenie údajov v ŽoPPM (časť 9 – Rozpočet projektu), Príloha č. 4 - ex ante projektové energetické hodnotenie všetkých budov na ktoré sa vzťahuje rekonštrukcia. |
| Podmienka, že voči žiadateľovi ani partnerovi sa nenárokuje vrátenie pomoci |
| Prostriedky nie je možné poskytnúť žiadateľovi ani partnerovi, voči ktorému je nárokované vrátenie pomoci na základe rozhodnutia EK, v ktorom bola táto pomoc poskytnutá Slovenskou republikou označená za neoprávnenú a nezlučiteľnú s vnútorným trhom.  **Žiadateľ predkladá súhrnné čestné prehlásenie žiadateľa a partnera** (povinná príloha ŽoPPM č. 1).  **Spôsob overenia:** Overenie údajov a informácií na: <http://ec.europa.eu/competition/state_aid/studies_reports/recovery.html> a povinná príloha ŽoPPM č. 1 - Súhrnné čestné vyhlásenie žiadateľa a partnera. |
| Podmienka bezúhonnosti žiadateľa a partnera |
| Žiadateľ ani partner nesmie byť právoplatne odsúdený za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody. Zároveň štatutárny orgán žiadateľa ani partnera, ani žiaden člen štatutárneho, riadiaceho alebo dozorného orgánu žiadateľa ani partnera, ani prokurista/i, ani osoba splnomocnená zastupovať žiadateľa v konaní o ŽoPPM nesmie byť právoplatne odsúdený za trestný čin subvenčného podvodu, trestný čin poškodzovania finančných záujmov Európskej únie, trestný čin machinácií pri verejnom obstarávaní a verejnej dražbe, trestný čin prijímania úplatku, trestný čin podplácania, trestný čin nepriamej korupcie alebo trestný čin prijatia a poskytnutia nenáležitej výhody.   1. **Spôsob overenia: predloženie údajov žiadateľa a partnera** potrebných na vyžiadanie výpisu z registra trestov príloha č. 9 ŽoPPM – Údaje potrebné na vyžiadanie výpisu z registra trestov. Overenie údajov v prílohe č. 1 ŽoPPM - Súhrnné čestné vyhlásenie žiadateľa a informácií na: <https://ec.europa.eu/info/strategy/eu-budget/how-it-works/annual-lifecycle/implementation/anti-fraud-measures/edes/database_en>. |
| Podmienka, že žiadateľ ani partner nie je evidovaný v EDES |
| Žiadatelia a partneri evidovaní v Systéme včasného odhaľovania rizika a vylúčenia (EDES) ako vylúčená osoba alebo subjekt (v zmysle článku 135 a nasledujúcich nariadenia č. 2018/1046) sú vylúčení predkladať ŽoPPM.  **Žiadateľ predkladá súhrnné čestné vyhlásenie žiadateľa a partnera** (povinná príloha ŽoPPM č. 1).  **Spôsob overenia:** Overenie údajov a informácií na: <https://ec.europa.eu/info/strategy/eu-budget/how-it-works/annual-lifecycle/implementation/anti-fraud-measures/edes/database_en> a povinná príloha ŽoPPM č. 1 - Súhrnné čestné vyhlásenie žiadateľa a partnera. |
| Podmienka, že žiadateľ aj partner má vysporiadané majetkovo-právne vzťahy a povolenia na realizáciu aktivít projektu |
| Žiadateľ je povinný pri predložení ŽoPPM preukázať vysporiadanie majetkovo-právnych vzťahov:  • k nehnuteľnému majetku, v rámci ktorého sa bude realizovať projekt, resp.  • k hnuteľnému dlhodobému majetku, ktorý bude zhodnotený z prostriedkov mechanizmu,  Nehnuteľnosti (pozemky a stavby) a hnuteľné veci, prostredníctvom ktorých dochádza k realizácii projektu, musia byť vo výlučnom vlastníctve žiadateľa alebo partnera, alebo žiadateľ alebo partner musí mať k predmetným nehnuteľnostiam a hnuteľným veciam iné právo (napr. dlhodobý prenájom alebo ekvivalent), na základe ktorého je oprávnený užívať všetky nehnuteľnosti a hnuteľné veci, na ktorých má byť projekt realizovaný. Túto PPPM musí žiadateľ spĺňať počas realizácie projektu a zároveň minimálne po dobu 10 rokov po ukončení realizácie projektu.  **Žiadateľ predloží** **list vlastníctva/zmluva o dlhodobom prenájme budovy/pozemku, platnú zmluvu o budúcej kúpnej zmluve, platnú zmluvu o výpožičke, platnú zmluvu o zriadení vecného bremena, súhlas vlastníka pozemku s umiestnením zariadenia, čestné vyhlásenie žiadateľa, že má vyznačené vecné bremeno na príslušnom liste vlastníctva, súhlas Slovenského pozemkového fondu (v prípade, že projekt je realizovaný na pozemkoch s nezisteným vlastníkom) - povinná príloha ŽoPPM č. 10.**  **Spôsob overenia:** Relevantné prílohy ŽoPPM a overenie údajov z predložených príloh (povinná príloha ŽoPPM č. 10). Údaje z listu vlastníctva a katastrálnej mapy overuje vykonávateľ prostredníctvom dostupných údajov evidovaných v informačných systémoch verejnej správy (<https://oversi.gov.sk>), prípadne prostredníctvom informačného systému katastra nehnuteľností (<https://www.katasterportal.sk/kapor/>; [www.geoportal.sk](http://www.geoportal.sk)). |

|  |
| --- |
| 3. OBSAHOVÉ NÁLEŽITOSTI: |
| Kritéria hodnotenia ŽoPPM |
| Vykonávateľ za účelom vytvorenia poradia ŽoPPM aplikuje nasledovné kritéria hodnotenia:   |  |  | | --- | --- | | **Kritériá posudzovania** | **Počet bodov celkovo: 160** | | Kritérium kvality spájania vysokých škôl | 60 | | Kritérium excelentnosti vysokých škôl | 40 | | Kritérium kvality infraštruktúrneho projektu | 60 |   Na základe týchto kritérií resp. pridelených bodov ŽoPPM sa určí poradie ŽoPPM. V prípade, ak budú 2 alebo viaceré ŽoPPM s rovnakým počtom bodov, ŽoPPM sa posúdia na základe veľkosti zrekonštruovanej plochy v m2. |
| Merateľné ukazovatele |
| Žiadateľ v ŽoPPM uvedie v časti 8 formulára ŽoPPM ako prispeje k naplneniu merateľných ukazovateľov. Merateľné ukazovatele pre túto výzvu sú:   * m2 zrekonštruovanej plochy * úspora ročnej spotreby primárnych zdrojov energie v MWh/rok * používatelia nových a modernizovaných verejných digitálnych služieb, produktov a procesov * výskumní pracovníci pracujúci v podporovaných výskumných zariadeniach * kapacita tried v nových alebo modernizovaných zariadeniach starostlivosti o deti a vzdelávacích zariadeniach   Žiadateľ môže uviesť aj doplnkové merateľné ukazovatele, relevantné k opisu projektu. |
| Spôsob posúdenia ŽoPPM |
| Žiadateľ môže predložiť ŽoPPM kedykoľvek od vyhlásenia výzvy až do uzavretia výzvy. Doručením žiadosti o prostriedky mechanizmu vykonávateľovi sa začína proces posudzovania ŽoPPM.  S cieľom optimalizovať proces posudzovania ŽoPPM si vykonávateľ vyhradzuje právo počas trvania výzvy aktualizovať konečný termín uzavretia výzvy.  **Všetky žiadosti** o poskytnutie prostriedkov mechanizmu na podporu obnovy a odolnosti **vyhodnocuje** vykonávateľ prostredníctvom **nezávislých odborných hodnotiteľov** pre oblasti: projektový manažment, stavebníctvo, rozpočet a vysoké školstvo. **Každý** zo zapojených hodnotiteľov vyhodnocuje relevantné časti a prílohy ŽoPPM z hľadiska svojej expertízy **vo všetkých predložených ŽoPPM**.  **Jednotlivé fázy posudzovania ŽoPPM:**  1. Príjem a registrácia ŽoPPM – vykonávateľ zabezpečí príjem ŽoPPM odo dňa vyhlásenia výzvy až do dňa uzavretia výzvy. Vykonávateľ zaregistruje prijatú ŽoPPM vo svojom registratúrnom systéme.  2. Posudzovanie PPPM - vykonávateľ v procese posudzovania ŽoPPM overuje splnenie každej jednotlivej PPPM určenej vo výzve na základe údajov a informácií uvedených žiadateľom v ŽoPPM alebo na základe iných objektívne overiteľných informácií.  V prípade, ak nie je ŽoPPM úplná vykonávateľ vyzve žiadateľa na **doplnenie ŽoPPM** v termíne minimálne **do 10 pracovných dní** odo dňa doručenia výzvy na doplnenie ŽoPPM. Vykonávateľ je oprávnený zaslať žiadateľovi výzvu na doplnenie ŽoPPM aj opakovane. Ak žiadateľ nedoplní ŽoPPM v určenom termíne, ŽoPPM nespĺňa PPPM určené vo výzve a následne vykonávateľ zašle oznámenie o nesplnení podmienok poskytnutia prostriedkov. V oznámení vykonávateľ uvedie odôvodnenie nesplnenia podmienok poskytnutia prostriedkov. Vykonávateľ je pri aplikovaní vyššie uvedeného postupu povinný dodržať **princíp rovnakého zaobchádzania**. Informáciu o zaslaní výzvy na doplnenie ŽoPPM zasiela vykonávateľ zároveň aj na e-mailovú adresu žiadateľa uvedenú vo formulári ŽoPPM.  **V prípade, ak viacero žiadateľov splní všetky PPPM, vykonávateľ následne posúdi ŽoPPM podľa kritérií hodnotenia ŽoPPM postupom uvedeným v nasledujúcej fáze.**  3. Výber ŽoPPM na základe kritérií hodnotenia ŽoPPM a zaslanie oznámenia o splnení/nesplnení PPPM - Výsledkom aplikácie kritérií hodnotenia na všetky ŽoPPM, ktoré splnili PPPM, je vytvorenie zoznamu ŽoPPM v poradí od najlepšej ŽoPPM (ŽoPPM, ktorá na základe aplikácie kritérií hodnotenia získala najviac bodov).  Po aplikácii kritérií hodnotenia vykonávateľ zašle všetkým žiadateľom, ktorí splnili PPPM, oznámenie o splnení PPPM. Oznámenie o splnení PPPM nezakladá právny nárok na poskytnutie prostriedkov mechanizmu.  Žiadateľom (podľa poradia stanoveného na základe aplikácie kritérií hodnotenia), ktorí splnili všetky PPPM, ale ktorých oprávnená výška prostriedkov mechanizmu nie je plne krytá výškou disponibilnej alokácie výzvy, vykonávateľ zašle oznámenie o splnení PPPM, v ktorom budú zároveň informovaní, že z dôvodu nedostatku disponibilnej alokácie výzvy im vykonávateľ nezašle návrh zmluvy o poskytnutí prostriedkov mechanizmu (príloha výzvy č. 5).  Žiadateľom (podľa poradia stanoveného na základe aplikácie kritérií hodnotenia), ktorí splnili všetky PPPM a ktorých oprávnená výška prostriedkov mechanizmu je plne krytá výškou disponibilnej alokácie výzvy, vykonávateľ zašle oznámenie o splnení PPPM, ktorého súčasťou je aj výzva pre žiadateľa na poskytnutie súčinnosti podľa § 14 ods. 3 zákona o mechanizme.  V rámci tejto výzvy je vykonávateľ oprávnený zaradiť ŽoPPM, ktoré splnia PPPM, avšak z dôvodu nedostatku alokácie výzvy nebude možné so žiadateľmi uzatvoriť zmluvu o poskytnutí prostriedkov mechanizmu (príloha výzvy č. 5), do rezervného zoznamu.  4. Námietky - V prípade oznámenia o nesplnení podmienok poskytnutia prostriedkov mechanizmu môže žiadateľ proti výsledku posúdenia splnenia PPPM podať písomné námietky podľa ustanovenia § 17 zákona o mechanizme, a to do 6 pracovných dní od doručenia oznámenia o nesplnení PPPM. Na námietky, ktoré nie sú odôvodnené, vykonávateľ neprihliada.  5. Uzatvorenie zmluvy o poskytnutí prostriedkov mechanizmu - žiadateľom, ktorým bolo zaslané oznámenie o splnení PPPM, zašle vykonávateľ návrh zmluvy o poskytnutí prostriedkov mechanizmu. Oznámenie o splnení PPPM nezakladá právny nárok na poskytnutie prostriedkov mechanizmu. Prijímateľovi vzniká právny nárok na poskytnutie prostriedkov mechanizmu až nadobudnutím účinnosti zmluvy o poskytnutí prostriedkov mechanizmu. |
| 4. INFORMÁCIE PRE ŽIADATEĽA |
| Informácia o oprávnenosti výdavkov |
| **Oprávnené výdavky v rámci výzvy sú:**   * kapitálové výdavky, * stavebné práce, stavebné úpravy, montáž, dodávky a služby bezprostredne súvisiace so stavebnými prácami * ostatné výdavky spojené s realizáciou stavby/obnovy podľa predloženej projektovej dokumentácie (súvisiace stavebné úpravy vyvolané zatepľovacími prácami ako sú demontáž a opätovná montáž zábradlí, bleskozvodu, zateplenie balkónov, lodžie, prístrešku, obnova vstupu do budovy a pod.), * realizácia tepelnoizolačného systému novo zhotovovaných stavebných konštrukcií a novo zhotovovaných otvorových konštrukcií (pri prístavbe, nadstavbe a pod.), * spracovanie prípravnej a projektovej stavebnej dokumentácie a energetického hodnotenia (vrátane odborných posudkov), * odborný stavebný dozor, * kúpa pozemkov vrátane nákladov na zriadenie vecných bremien k pozemkom a nájom pozemkov v prospech tretej osoby a náhrada za výkup pozemkov, * kúpa nehnuteľností, * nákup hmotného a nehmotného majetku priamo súvisiaceho s realizáciou projektu, * výdavky spojené s obstaraním vybudovania, rekonštrukcie alebo modernizácie vonkajších priestorov, záhrad, ihrísk a ostatných otvorených alebo uzavretých areálov vysokých škôl, * výdavky spojené s obstaraním vnútorného a vonkajšieho vybavenia, materiálno-technického vybavenia, * nákup prevádzkových strojov, prístrojov a zariadenia vrátane prvého zaškolenia obsluhy (ak relevantné), * daň z pridanej hodnoty (DPH nie je oprávneným výdavkom s výnimkou prípadov, keď nie je vymáhateľná podľa vnútroštátnych právnych predpisov o DPH), * všeobecné služby (len služby spojené so zabezpečením informovanosti a komunikácie – výroba a osadenie dočasného pútača a stálej tabule alebo plagátu).   Všetky **oprávnené výdavky** sa musia vzťahovať na obdobie od **01.02.2020 do 31.03.2026** a musia byť v súlade s prílohou výzvy č. 4 *(Finančné a percentuálne limity pre vybrané typy výdavkov)*.  **Neoprávnené výdavky v rámci výzvy sú:**   * mzdy zamestnancov * režijné výdavky (ako napr. výdavky na telefón, internet, upratovanie, občerstvenie, nákup spotrebného materiálu a tovaru pre riadenie projektu, občerstvenie, pohonné hmoty, a pod.). * splácanie úverov, pôžičiek a úrokov z prijatých úverov a pôžičiek, * úhrada správnych poplatkov žiadateľa, * úhrada výdavkov nezahrnutých do rozpočtu projektu, * refundácia výdavkov (spojená s realizáciou opatrení mechanizmu) uhradených v predchádzajúcich rozpočtových rokoch realizovaných pred dátumom 1.2.2020, * iné finančné a nefinančné náhrady priamo nesúvisiace s realizáciou projektu, * výdavky spojené s prípravou ŽoPPM, * výdavky, na ktoré už bola poskytnutá podpora (grant) z verejných zdrojov.   **Žiadateľ predkladá ŽoPPM**  Podľa § 13 ods. 3) zákona o mechanizme sú **vylúčení** žiadatelia, ktorí prijímajú dotáciu, príspevok, grant alebo inú formu pomoci na financovanie tých istých výdavkov a ktorá by predstavovala **dvojité financovanie**.  Prostriedky mechanizmu nemožno poskytnúť prijímateľovi a partnerovi, ktorí prijímajú dotáciu, príspevok, grant alebo inú formu pomoci na financovanie tých istých výdavkov a ktorá by predstavovala dvojité financovanie.  V prípade, že vysoká škola už čerpala finančné prostriedky na projekty, ktoré môžu predstavovať financovanie tých istých výdavkov z prostriedkov:   * Európskej únie, alebo * zo štátneho rozpočtu,   vysoká škola je povinná predložiť **v rámci svojej žiadosti stavebnú a technickú dokumentáciu a dokumentáciu o povolení uvedenia do užívania nehnuteľnosti (povinná príloha ŽoPPM č. 8)**. Zároveň je vysoká škola povinná tieto **skutočnosti uviesť v popise východiskového stavu v predloženej žiadosti a v časti 14 formulára ŽoPPM**.  **Poskytovanie prostriedkov** mechanizmu vo výške **100 %** sa realizuje nenávratným spôsobom podľa §14 Zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov.  Počas realizácie projektu je prijímateľ povinný zabezpečiť financovanie prípadných **neoprávnených výdavkov**, ktoré vzniknú v priebehu tejto realizácie, resp. sú na jeho realizáciu potrebné. |
| Zmena a zrušenie výzvy |
| Zmeny výzvy a jej príloh, vrátane zdôvodnenia zmien ako aj zrušenie výzvy, vrátane zdôvodnenia zrušenia, budú zverejňované formou oznámenia na webovom sídle vykonávateľa [**www.minedu.sk**](http://www.minedu.sk).  Zmena výzvy (§ 15 ods. 7 zákona o mechanizme), resp. zrušenie výzvy (§ 15 ods. 6 zákona o mechanizme) je účinné v súlade s informáciou uvedenou v oznámení o zmene/zrušení výzvy, najskôr však dňom zverejnenia na webovom sídle vykonávateľa. Vykonávateľ uzavrie výzvu dátumom uzavretia výzvy alebo rozhodnutím vykonávateľa. Informácia o uzavretí výzvy bude zverejnená na webovom sídle vykonávateľa.  Vykonávateľ je oprávnený vykonať **zmeny formálnych náležitostí** výzvy (§ 15 ods. 3 zákona o mechanizme), pričom tieto zmeny vrátane zdôvodnenia ich vykonania je povinný zverejniť na svojom webovom sídle. Zmeny formálnych náležitostí výzvy, medzi ktoré patrí aj indikatívna výška alokácie finančných prostriedkov určených na výzvu, je poskytovateľ **oprávnený vykonať aj po uzavretí výzvy.** Poskytovateľ v prípade vykonania zmien formálnych náležitostí výzvy posudzuje ich dopad z hľadiska zachovania princípov transparentnosti, rovnakého zaobchádzania a primeranosti.  Vykonávateľ je oprávnený vykonať **zmeny podmienok poskytnutia prostriedkov mechanizmu** (§ 15 ods. 7 zákona o mechanizme) stanovených vo výzve, len ak táto zmena nevyvolá zmenu v posudzovaní už predložených ŽoPPM. Zmenou v posudzovaní už predložených ŽoPPM sa myslí zmena, v dôsledku ktorej by sa zmenil výsledok posúdenia podmienky poskytnutia prostriedkov mechanizmu. Pravidlá pre zmenu výzvy sa rovnako aplikujú na prípad zmien v dokumentoch, na ktoré výzva odkazuje a takéto zmeny majú vplyv na podmienky poskytnutia prostriedkov mechanizmu.  Vykonávateľ je oprávnený vykonať **zmeny podmienok poskytnutia prostriedkov mechanizmu** (§ 15 ods. 7 zákona o mechanizme), ak ich zmena vyplýva zo zmeny všeobecne záväzných právnych predpisov. Vykonávateľ v takom prípade posudzuje ŽoPPM podľa aktuálne platného právneho predpisu, rešpektujúc prechodné ustanovenia vo vzťahu k jeho účinnosti. V prípade, ak legislatívne zmeny vyvolajú potrebu zmeny výzvy, poskytovateľ v nadväznosti na ich posúdenie zmení alebo zruší výzvu.  Do vykonania zmeny výzvy sa na výzvu vzťahujú PPPM a dokumenty, ktoré ich definujú (vrátane dokumentov, na ktoré výzva odkazuje), platné v čase vyhlásenia výzvy, resp. v súlade s poslednou zverejnenou zmenou výzvy.  Vykonávateľ je oprávnený výzvu zrušiť (§ 15 ods. 6 zákona o mechanizme), ak nie je možné poskytovať prostriedky mechanizmu na základe výzvy.  Zrušenie výzvy je realizované **formou informácie o zrušení výzvy**, ktorú vykonávateľ zverejňuje na webovom sídle **www.minedu.sk.** |
| Ďalšie informácie |
| Financovanie opatrení z prostriedkov mechanizmu sa realizuje systémom:   * refundácie, * predfinancovania, * zálohových platieb, * kombinácia vyššie uvedených spôsobov financovania.   Na pokrytie nákladov spojených s projektovým manažmentom a mzdami bude vyhlásená osobitná výzva, dostupná pre úspešných žiadateľov tejto výzvy.  Upozorňujeme žiadateľov, že investičné projekty môžu podliehať posúdeniu Útvaru hodnoty za peniaze MFSR, v súlade s metodikou hodnotenia investičných projektov. |

|  |
| --- |
| 5. POVINNÉ PRÍLOHY ŽoPPM |
| 1. Súhrnné čestné vyhlásenie žiadateľa a partnera 2. Projektová dokumentácia (v prípade absencie projektovej dokumentácie žiadateľ predkladá “Projektový plán”) 3. Cestovná mapa a investičný plán 4. Ex ante projektové energetické hodnotenie 5. Platné uznesenie Akademického senátu každej zo zapojených vysokých škôl podľa § 9, ods.(1), písm. b) bod 2. zákona 131/2002 o vysokých školách a o zmene a doplnení niektorých zákonov v znení neskorších predpisov 6. Platné uznesenie Správnej rady každej zo zapojených vysokých škôl podľa § 41, ods. (4), písm. b) zákona 131/2002 o vysokých školách a o zmene a doplnení niektorých zákonov v znení neskorších predpisov 7. Posledné dve schválené účtovné závierky žiadateľa, ak nie sú zverejnené v registri účtovných závierok na [www.registeruz.sk](http://www.registeruz.sk) 8. Len v prípade, že vysoká škola už čerpala finančné prostriedky na projekty, ktoré môžu predstavovať financovanie tých istých výdavkov z prostriedkov Európskej únie, alebo zo štátneho rozpočtu, vysoká škola je povinná predložiť v rámci svojej žiadosti stavebnú a technickú dokumentáciu, dokumentáciu o povolení uvedenia do užívania nehnuteľnosti alebo iné potvrdenia o nákupe vybavenia. 9. Údaje potrebné na vyžiadanie výpisu z registra trestov. 10. List vlastníctva/zmluva o dlhodobom prenájme budovy/pozemku alebo platnú zmluvu o budúcej kúpnej zmluve alebo platnú zmluvu o výpožičke alebo platnú zmluvu o zriadení vecného bremena alebo súhlas vlastníka pozemku s umiestnením zariadenia alebo čestné vyhlásenie žiadateľa, že má vyznačené vecné bremeno na príslušnom liste vlastníctva alebo súhlas Slovenského pozemkového fondu (v prípade, že projekt je realizovaný na pozemkoch s nezisteným vlastníkom). |

|  |
| --- |
| 6. PRÍLOHY VÝZVY |
| 1. Formulár žiadosti o poskytnutie prostriedkov mechanizmu 2. Projektový plán (vzor) 3. Cestovná mapa a investičný plán (vzor) 4. Finančné a percentuálne limity pre vybrané typy výdavkov 5. Návrh vzoru zmluvy o poskytnutí prostriedkov mechanizmu (bude doplnené) 6. Metodická príručka - budovy v Pláne obnovy 7. Súhrnné čestné vyhlásenie (vzor) 8. Údaje potrebné na vyžiadanie výpisu z registra trestov (vzor) 9. Metodika hodnotenia žiadostí |

V Bratislave dňa .....................................

.......................................................

Mgr. Branislav Gröhling

Minister MŠVVaŠ

1. Žiadateľ v prípade elektronického formulára predkladá skeny originálnych dokumentov, v prípade zaslania ŽoPPM v listinnej podobe žiadateľ predkladá kópie dokumentov. [↑](#footnote-ref-2)
2. <https://www.antimon.gov.sk/data/files/1513_oznamenie-o-pojme-pomoc_sk.pdf?csrt=870010052862772982> [↑](#footnote-ref-3)
3. Podmienku financovania z viac ako 50 % verejných zdrojov ako aj ustanovenia uvedené v PPPM č.3 tykajúcej sa štátnej pomoci je nutné dodržiavať. [↑](#footnote-ref-4)
4. <https://www.antimon.gov.sk/metodicke-usmernenia-koordinatora-pomoci/?csrt=16598315481017950304> [↑](#footnote-ref-5)
5. Žiadateľ pri vypracovaní ŽoPPM postupuje v zmysle prílohy č. 3.1 - 4 SIPOO Metodickej príručky - budovy v Pláne obnovy: <<https://www.planobnovy.sk/site/assets/files/1236/priloha_c__3_1_-_4_metodicka_prirucka_-_budovy_v_plane_obnovy.docx>> [↑](#footnote-ref-6)
6. Pod projektovou dokumentáciou sa rozumie napríklad stavebné povolenie, respektíve písomné oznámenie stavebného úradu, verejné obstarávanie, zmluva so zhotoviteľom, iba v prípade, že niektoré z týchto dokumentov sú v čase podania žiadosti k dispozícii [↑](#footnote-ref-7)